H. C. ANDERSEN SAMFUNDET

ODENSE

Odense 27. juni 2011
Kære medlemmer

Hermed følger indbydelsen til Samfundets udflugt, der i år vil finde sted

Lørdag den 13. august 2011

med afgang fra busholdepladsen ved Dannebrogsgade kl. 9:00

Bemærk at udflugten finder sted en lørdag. Årets udflugt bringer os til herregården Nysø, hvor der denne dag finder et større arrangement sted. Mellem kl. 11.00 og 13.30 fortælles om Præstø, Nysø og omegn med udgangspunkt i Thorvaldsens ophold her i årene 1839-44. Museumsinspektør Margrethe Floryan fra Thorvaldsens Museum i København vil vise rundt på Samlingen sammen med guiden og fortælleren Kai Christiansen. Der vil være besøg på ”Vølunds Værksted”, som baronesse Christine Stampe fik bygget til Thorvaldsen. Vi vil også få historien om Nysøs have, der var en første barokhave i Danmark. Kai Christiansen vil fortælle om Præstø by og det liv, der blev levet i denne kunstens guldalder. Der vil endog blive serveret en lille forfriskning.
Efter opholdet på Nysø vil vi køre forbi Christinelund, hvor Jonna og Henrik Stampe havde bolig, og vi vil også passere Jungshoved, som H.C. Andersen også besøgte. Frokosten vil finde sted på Karetmagerens Hus ved Gavnø.

Grundet omkostningerne ved at passere Storebælt bliver prisen for deltagelse dette år 400 kr., som opkræves undervejs.
Bestyrelsen beder medlemmerne gøre brug af nedenstående tilmeldingsblanket eller tilmelde sig pr. e-mail på adressen: sbm@odense.dk.

Med venlig hilsen

Bestyrelsen

 ------------------------------------------------------------------------------------------------------------- 
Navn ________________________________   Adresse _________________________________

deltager i udflugten lørdag den 13. august 2011 med ______ pers.

Vi vil gerne køre med bussen ......(sæt kryds)              Vi kører i egen bil .....  (sæt kryds)

Tilmeldingen skal være sekretæren i hænde senest den 4. august 2011, postadressen er:

Odense Bys Museer, H.C. Andersen Samfundet, Overgade 48, 5000 Odense C. Tilmelding kan også ske pr. e-mail til: sbm@odense.dk 
